Patlidžan

Patlidžan () je biljka iz porodice Solanaceae. Porijeklom je iz Indije i Šri Lanke, gdje se uzgajao još prije 3000 godina. U Evropu je došao u 13. vijeku. Vrlo je cijenjeno povrće, naročito u Indiji, Kini i Japanu.

 Karakteristike 

Patlidžan uspijeva u toplim i vlažnim predjelima. Plodovi su egzotičnog izgleda, pikantnog ukusa, hranjivi su i zasitni i u kulinarstvu se svestrano pripremaju. Patlidžan sadrži 6-13,5% suhe tvari, 2,2-4,6% ugljikohidrata, 0,3-1,5% bjelančevina, 0,1-0,4% biljnih ulja i 0,4-0,7% mineralnih soli. Od vitamina sadrži 1,5–10 mg vitamina C, nešto vitamina grupe B i karotina.

Ima mnogo vrsta patlidžana, koje se razlikuju po mnogim karakteristikama, po dužini vegetacije, visini stabljike, obliku ploda i sl. Najčešće su dvije sorte, istočna i zapadna.

 Istočna sorta sazrijeva rano, plodovi su osrednji, jajastog ili kruškolikog oblika. Jajoliki patlidžani vrlo su tamne ljubičaste boje i imaju mehko, sočno i mirisno meso. Patlidžan koji ima okrugli, loptast oblik, glatku ljusku sadrži više gorke tvari solanina. Valjkasti oblik patlidžana koji je ravnomjerno tamnoljubičaste boje i izdužen, sadrži puno sjemenki.
 Zapadna sorta sazrijeva kasnije i plodovi su krupniji.

 Patlidžan, svjež - Detaljne nutritivne vrijednosti 
NutrijentMjerna jedinicaKoličinaEnergetska vrijednostkcal25Ukupno proteinag0,98Ukupno ugljenih hidratag5,88Ukupno mastig0,18– od toga: zasićene masne kiselineg0,034Dijetalna vlaknag3,0Ukupno šećerag3,53Holesterolmg0Vodag92,30Mononezasićene masne kiselineg0,016Polinezasićene masne kiselineg0,076Trans-mastig0,000Vitamin Cmg2,2Vitamin B1 (Tiamin)mg0,039Vitamin B2 (Riboflavin)mg0,037Vitamin B3 (Niacin)mg0,649Vitamin B5 (Pantotenska kiselina)mg0,281Vitamin B6 (Piridoksin)mg0,084Vitamin B9 (Folati)mcg22Vitamin B12 (Kobalamin)mcg0,00Vitamin AIU23Vitamin DIU0Vitamin Emg0,30Vitamin Kmcg3,5Kalcijum (Ca)mg9Željezo (Fe)mg0,23Magnezijum (Mg)mg14Fosfor (P)mg24Kalijum (K)mg229Natrijum (Na)mg2Cink (Zn)mg0,16Bakar (Cu)mg0,081Mangan (Mn)mg0,232Selen (Se)mcg0,3
Vrijednosti navedene u tabeli odnose se na količinu od 100 grama namirnice.

Kategorija:Povrće
Kategorija:Solanales
*